20 от посочения регламент.
 (13)
 Условията за допустимост, които трябва да бъдат проверени от държавите членки и които са свързани с разпределянето или увеличаването на единичната стойност на правата на плащане по член 41, параграф 3 от Регламент (ЕО) No 73/2009 въз основа на една или няколко от дерогациите, предвидени в настоящия регламент, могат да се различават от условията за допустимост за подпомагане, които са в сила по прилаганата понастоящем схема за единно плащане. В такъв случай проверката на новите условия за допустимост в съответствие с член 29, параграф 3 от Регламент (ЕО) No 73/2009 би възпрепятствала плащанията по схемите за подпомагане, които не са свързани с прилагането на член 41, параграф 3 от посочения регламент и които трябва да бъдат извършени преди тези нови условия за допустимост да бъдат проверени. За избягване на подобна ситуация е необходима дерогация от член 29, параграф 3 от Регламент (ЕО) No 73/2009 във връзка с разпределянето или увеличаването на единичната стойност на правата на плащане по силата на член 41, параграф 3 от посочения регламент.
 (14)
 Освен това, в съответствие с член 29, параграф 2 от Регламент (ЕО) No 73/2009, плащанията трябва да се извършват в периода от 1 декември до 30 юни на следващата календарна година. Чрез дерогация от тази разпоредба, Комисията може да осигури авансови плащания преди 1 декември. Такава дерогация е предоставена в Регламент за изпълнение (ЕС) No 776/2012 г. на Комисията (4), съгласно който държавите членки могат да извършват авансови плащания от 16 октомври 2012 г. до определен лимит за преки плащания по отношение на заявленията, подадени през 2012 г. Следователно дерогацията от член 29, параграф 3 от Регламент (ЕО) No 73/2009 следва да влезе в сила със задна дата от 16 октомври 2012 г., за да може плащането на помощта по схемите за подпомагане, които не са свързани с прилагането на член 41, параграф 3 от посочения регламент, да се извърши след приключване на проверките на условията за допустимост.
 (15)
 Дерогациите, предвидени в настоящия регламент, се отнасят за календарната 2012 г. Следователно настоящият регламент следва да влезе в сила в деня след публикуването му в Официален вестник на Европейския съюз,
 (16)
 Мерките, предвидени в настоящия регламент, са в съответствие със становището на Управителния комитет за директните плащания,
 ПРИЕ НАСТОЯЩИЯ РЕГЛАМЕНТ:
 Член 1
 Дерогации от Регламент (ЕО) No 1122/2009
 1. Чрез дерогация от член 15, параграф 1 от Регламент (ЕО) No 1122/2009 държавите членки могат да разрешат на земеделските стопани да подадат най-късно до 31 януари 2013 г. заявление за 2012 г. за разпределяне или за увеличаване на единичната стойност на правата на плащане в съответствие с член 41, параграф 3 от Регламент (ЕО) No 73/2009
 2. Чрез дерогация от член 11, параграф 1, първа алинея от Регламент (ЕО) No 1122/2009 земеделските стопани, които са подали единно заявление за 2012 г. за подпомагане по някоя от схемите за помощи, свързани с площи, до датата, определена от държавите членки в съответствие с член 11, параграф 2 от същия регламент, и които, съгласно параграф 1 от настоящия член, са подали заявление